**POKYNYK POSKYTOVANIU STRAVY V ŠKOLSKEJ JEDÁLNI OD 1.9.2019**

**pre Základnú školu Užhorodská 39, Košice**

Riaditeľstvo školy v súlade s usmernením Mesta Košice č. MK/A/2019/06836-6 zo dňa 16.4.2019 o dotácii na podporu výchovy k stravovacím návykom dieťaťa a usmernením Mesta Košice č. MK/A/2019/13719 zo dňa 3.7.2019 o zmene finančných pásiem na nákup potravín na jedno jedlo, vydáva tieto záväzné pokyny poskytovania obedov v školskej jedálni pri ZŠ Užhorodská 39, Košice.

# 1. Poskytovanie dotácie a výška doplatku

Dotácia na podporu výchovy k stravovacím návykom dieťaťa sa poskytuje vo výške **1,20€** za každý deň, v ktorom sa dieťa **zúčastnilo vyučovania a odobralo obed**. Dotácia sa poskytuje **pre žiaka základnej školy**, ktorého zákonný zástupca prihlási prostredníctvom prihlášky – zápisného lístka. Následne vydá riaditeľ školy rozhodnutie o príjme dieťaťa na stravovanie. Pre neprihlásené dieťa sa strava pripravovať nebude.

Z dôvodu nutnej evidencie dochádzky detí, bude v priebehu septembra nainštalovaný a spustený dochádzkový systém. Pri vstupe do školy bude nainštalovaný terminál, cez ktorý si **dieťa priložením čipu označí účasť v škole, t.j. účasť na vyučovaní a v prípade, že je prihlásené aj na stravovanie tak automaticky aj na obed**.

* Ak žiak **nie je prítomný na vyučovaní** (napr. z dôvodu choroby), tzn. nezaevidoval sa v dochádzkovom systéme do 8:00 hod, **nemá nárok na poskytnutie stravy,** a preto je z **obeda odhlásený automaticky.**
* Ak rodič predpokladá **príchod dieťaťa** na **vyučovanie po 8:00 hod.** (napr. z dôvodu návštevy lekára...) a bude **prítomný na vyučovaní,** pre poskytnutie stravy v tento deň **je nevyhnutné,** aby zákonný zástupca oznámil túto skutočnosť **vedúcej ŠJ písomne (zaslanie sms na t.č. 0911 897 589 alebo mailom na miriam.banikova@zsuzhorodska.sk) do 8:00 hod.** V opačnom prípade sa strava pre žiaka **nepripraví.**
* V prípade, ak **žiak, ktorý sa zaevidoval** v dochádzke **do 8:00 hod** (tzn. je prihlásený aj na obed) **neplánovanie odíde** pre zhoršený zdravotný stav domov, zákonný zástupca **môže dieťaťu odobrať obed** s použitím čipového kľúča dieťaťa. Vydaný obed sa zaplatí z poskytnutej dotácie. Z hygienického hľadiska sa obed vydá na tanier a zákonný zástupca si ho preloží do obedára.
* Ak je žiak prítomný na vyučovaní, zaevidoval sa v dochádzkovom systéme, ale v daný deň **nemá záujem o obed**, je zákonný zástupca povinný zabezpečiť odhlásenie dieťaťa **24 hodín vopred,** alebo **najneskôr do 8:00 hod v danom dni písomne zaslaním sms na t.č. 0911 897 589 alebo mailom na miriam.banikova@zsuzhorodska.sk** (z dôvodu preukázateľnosti – nestačí len zatelefonovať).
* Ak žiak **neodoberie obed** a nebol vopred odhlásený, zákonný zástupca žiaka bude vyzvaný **k úhrade celej sumy obeda** za každý neodobraný a neodhlásený obed.
* Žiakovi **nebude poskytnutá dotácia** na obed v inom ako školskom zariadení stravovania – t.j. počas pobytu v škole prírode, lyžiarskom kurze, exkurziách a výletoch s príchodom po 14:00 hod.
* Ak školská jedáleň/zriaďovateľ nevie zabezpečiť diétne jedlo dieťaťu, ktorého podľa posúdenia odborného ošetrujúceho lekára (gastroenterológ, diabetológ, imunológ a pod) zdravotný stav vyžaduje **diétne stravovanie** poskytnutú **dotáciu vyplatí** vedúca ŠJ zákonnému zástupcovi **kvartálne** (september-december, január-marec, apríl-jún) **za každý deň**, keď bolo dieťa **prítomné na vyučovaní** na základe predpísanej žiadosti s potvrdením od odborného lekára (špecialistu).

**Odhlásiť alebo prihlásiť sa na stravovanie je možné 24 hodín vopred. Za neodobratú a včas neodhlásenú stravu sa finančná ani vecná náhrada neposkytuje.**

**Zákonný zástupca zodpovedá za včasné odhlásenie a prihlásenie dieťaťa zo stravy. V prípade, že stravník nesplní uvedené podmienky pre poskytnutie dotácie na podporu výchovy k stravovacím návykom dieťaťa, zákonný zástupca je povinný nahradiť škodu spôsobenú porušením povinnosti.**

Odovzdaním záväznej prihlášky, evidenciou príchodu a prítomnosťou na vyučovaní má žiak **splnené podmienky pre poskytnutie obeda v danom dni z dotácie na podporu výchovy k stravovacím návykom dieťaťa.**

# 2. Finančné limity platné od 1.9.2019

|  |  |  |  |  |
| --- | --- | --- | --- | --- |
|  | **stravníci** |  | **desiata** | **obed** |
| Základná škola | 6-11 rokov | I. stupeň | 0,49€ | 1,15€ |
| Základná škola | 11-15 rokov | II. stupeň | 0,53€ | 1,23€ |
| Dospelí stravníci, zamestnanci a cudzí stravníci |  |  | - | 1,33€ +1,20€ réžia = 2,53€ |

**Finančné limity pre stravovanie športovcov a diétne stravovanie platné od 1.9.2019:**

|  |  |  |  |  |
| --- | --- | --- | --- | --- |
|  | **stravníci** |  | **desiata** | **obed** |
| Základná škola | 11-15 rokov | II. stupeň | 0,63€ | 1,48€ |

**Príklad:** Výpočet doplatku za poskytnutý obed pre ZŠ II. stupeň **(nie športovec):**

Dotácia pre žiakov ZŠ je 1,20€. Obed pre žiakov II. stupňa je 1,23€. Dotácia nieje postačujúca na pokrytie sumy obeda a preto je zákonný zástupca povinný uhradiť doplatok 0,03€ za 1 obed. Čo činí **6,-€ za celý šk.rok, ktoré je potrebné uhradiť do 15.9.2019 na účet školskej jedálne.** Ak by bol žiak prihlásený aj na desiatu, tá mu bude zúčtovaná v uvedenej výške mesačne s povinnou úhradou do 5. dňa v mesiaci (podľa VZN Mesta Košice č.103). V prípade ak žiakovi II. stupňa vznikol k 30.6.2019 preplatok za stravu (a nebude odoberať desiatu), bude mu od preplatku odrátanátáto suma 6,-€ a následné zákonný zástupca uhradí len rozdiel, ktorý vznikne.

V prípade ak je žiak **zaradený do športovej triedy II.stupňa** v ZŠ suma obeda je 1,48€. Výška dotácie je 1,20€ a preto zákonný zástupca je povinný uhradiť doplatok 0,28€ za 1 obed. Doplatok bude zúčtovaní raz mesačne s povinnou úhradou do 5. dňa v mesiaci (podľa VZN Mesta Košice č.103).

# 3. Spôsob úhrady

Úhrada za stravu sa platí podľa VZN Mesta Košice č. 103 do **5. dňa v danom mesiaci.** V prípade neuhradenia stravy alebo nepredloženia potvrdenia o úhrade k 5. dňu v mesiaci - **NEBUDE stravníkovi vydaná strava.**

PLATBY je potrebné uhrádzať na účet IBAN: **SK52 5600 0000 0005 0191 1005**

Variabilný symbol: **evidenčné číslo stravníka** – pridelené u vedúcej ŠJ

Do správy pre prijímateľa uveďte: **meno a priezvisko žiaka + trieda**

**Súrodenci môžu platiť spolu na 1 VS alebo menožiaka.**

Úhrada stravy je možná len **na účet**:

* Internet bankingom
* Trvalým príkazom v banke na 10 mesiacov
* Poštovou poukážkou

**PLATBY NIE JE MOŽNÉ VYKONAŤ V HOTOVOSTI!!!**

Žiadame rodičov, aby **nevkladali peniaze priamo do banky v hotovosti**, nakoľko si **banka účtuje poplatok za vklad a ten je odpočítaný potom od výšky stravného!!!** V takomto prípade bude stravníkovi započítaný poplatok banky ako neuhradená časť stravného.

Na vyžiadanie vedúcej ŠJ je zákonný zástupca povinný preukázať úhradu platieb:

* Kópiou, prípadne originálom poštovej poukážky
* Potvrdením o zrealizovaní platby cez internet banking.

**Výška stravného bude zasielaná zákonnému zástupcovi v poslednom týždni v mesiaci** na nasledujúci mesiac **na e-mailovú adresu**, ktorú uvedie v prihláške na stravu. V prípade, že e-mailová adresa nebude udaná bude informácia o strave zaslaná po žiakovi –**informatívnym lístkom**. (V septembri dostanú informatívny list s návratkou všetci žiaci.) Platba v nasledujúcom období bude znížená o sumu odhlásených porcií stravy.

**Preplatky, ktoré vznikli v priebehu školského roka** ostávajú pokračujúcim žiakom do ďalšieho ročníka na nový školský rok, prípadne po dohovore s vedúcou ŠJ budú vrátené na účet stravníka. Rodičia žiakov, posledných ročníkov, prípadne tých žiakov, ktorí prestupujú na inú školu sú povinný vyplniť **odhlasovací lístok**, kde zadajú číslo účtu IBAN, na ktorý sa im zašle vzniknutý preplatok. Odhlasovací lístok je nutné odovzdať vedúcej ŠJ.

# 4. Prihlasovanie a odhlasovanie dieťaťa na stravu

**Prihlásenie na stravu** je možné pomocou prihlášky na stravovanie - zápisného lístka. Zároveň je potrebné vrátiť vedúcej ŠJ **podpísanú návratku** z informatívneho listu. Na základe zápisného lístka vydá riaditeľ školy rozhodnutie o prijatí žiaka na stravovanie.

**Odhlasovať stravu** je možné **24 hodín vopred, v prípade choroby do 8:00 hod. ráno.** Počty stravníkov sa uzatvárajú o 8:00 hod na daný deň. V prípade neodhlásenia obedov nie je možné spätne žiaka odhlásiť – odpočítať stravné, začo je zodpovedný stravník – rodič.

**Škola** automaticky odhlasuje žiaka cez víkendy, štátne sviatky, riadne a mimoriadne prázdniny.

**Rodič** zodpovedá za odhlasovanie stravy z dôvodov ako:

* **neprítomnosť pre chorobu, návšteva lekára** najneskôr **do 8:00 hod.** ráno.
* **exkurzia, výlet, školská aktivita, športové súťaže a pod.** minimálne **24 hodín vopred**.

**Triedny učiteľ** zodpovedá za odhlasovanie stravy pri účasti žiaka **na lyžiarskom kurze a v škole v prírode** minimálne **2 dni vopred**.

Za neodobratú, alebo včas neodhlásenú stravu sa finančná ani vecná náhrada neposkytuje.

**Prihlasovanie na stravu** je možné **24 hodín vopred.** Ak bol stravník odhlásený zo stravy dlhšiu dobu, napr. 1 týždeň, je potrebné, aby sa na stravu opätovne prihlásil.

V prípade**, že žiak už nebude navštevovať školskú jedáleň, prípadne prestupuje na inú školu** je potrebné vypísať tzv. **Odhlasovací lístok** a doručiť ho vedúcej ŠJ.

Odhlasovať a prihlasovať sa dá týmito spôsobmi:

* telefonicky alebo zaslaním smsna t.č. **0911 897 589**
* e-mailom na: **miriam.banikova@zsuzhorodska.sk**
* osobne u vedúcej ŠJ
* cez IZK (internetovú žiacku knižku)

Časy uvedené v pokynoch berte ako hraničné a rátajte radšej s niekoľko minútovou rezervou. Keď sa systém uzavrie, nie je možné stravu doobjednať či odhlásiť.

# 5. Elektronický systém evidencie odoberania stravy – čipový systém

V priebehu septembra bude zavedený **čipový systém pre žiakov ZŠ**.

Je veľmi dôležité tento čip používať **pri príchode do školy** (vo vestibule školy) v a **pri preberaní stravy** v školskej jedálni**.**

**Žiaci, ktorí sa doteraz nestravovali** v školskej jedálni si zakúpia jednorázovo **čipový kľúč za 3,-€.**

**Žiaci, ktorí majú už zakúpený čipový kľúč – starý** si ho bezplatne vymenia **za nový čipový kľúč.**

Následne sa čipy zaevidujú v systéme dochádzky a v systéme školskej jedálne. Čip je neprenosný. Čip obsahuje jedinečné číslo priradené každému žiakovi.

**V prípade straty** čipového kľúča je potrebné si zakúpiť nový.

Ak si **žiak ZABUDNE ČIP:**

* **Dochádzka: zapíše do zošita svoje meno a triedu.** Zošit sa bude nachádzať vo vestibule školy. Po 8:00 hod. nebude možné zapisovanie dochádzky do zošita na daný deň.
* **Vydanie obeda:** pri okienku u vedúcej ŠJ si vyzdvihne **náhradný lístok na obed**, ktorý odovzdá pri výbere stravy. Zabudnutie čipu sa akceptuje 3x do mesiaca. V prípade opätovného zabudnutia bude stravníkovi vydaná strava až po 14:00 hodine.

# 6. Výdaj stravy

Strava v šk.roku**2019/2020** sa vydáva **od 3.9.2019** prihláseným žiakom k 2.9.2019.   
Mliečna desiata sa bude poskytovať v prípade záujmu **aspoň** 30 detí od 1.10.2019.

|  |  |
| --- | --- |
| **Mliečna desiata** | **9:40 – 9:55** |
| **Cudzí stravníci** | **11:15 – 11:45** |
| **Obedy ZŠ** | **11:45 – 14:00** |
| **Obedy SŠ** | **12:00 – 14:00** |
| **Zamestnaci ŠJ** | **11:30 –14:00** |
| **Výdaj neodobratej stravy** | **14:00 – 14:15** |

# 7. Diétne stravovanie

V zariadeniach školského stravovania sa môžu pripravovať tieto diéty:

* šetriaca (pri chorobách tráviaceho traktu)
* diabetická (pri cukrovke)
* bezgluténová – bezlepková (pri intolerancii na lepok)

**Ak školské zariadenie pripravuje diétnu stravu priamo v zariadení**, zákonný zástupca dieťaťa/žiaka písomne predloží vedúcej ŠJ spolu so žiadosťou o poskytovanie diétneho stravovania aj písomné potvrdenie od odborného lekára, kde určí diétu podľa stanovenej diagnózy.

V prípade, že školské stravovacie zariadenie nemá vytvorené vhodné pracovné a personálne podmienky pre prípravu diétnej stravy, poskytovanie diétneho stravovania je možné zabezpečiť donáškou vlastnej diétnej stravy do školského stravovacieho zariadenia v súlade s § 8 ods. 3 písm. b) vyhlášky MZ SR č. 527/2007 Z. z. o podrobnostiach o požiadavkách na zariadenia pre deti a mládež.

**Pri donáške vlastnej diétnej stravy** do školského stravovacieho zariadenia zákonný zástupca dieťaťa predloží žiadosť o súhlas donášky zriaďovateľovi školského stravovacieho zariadenia spolu s písomným posúdením odborného lekára. **Žiadosť o súhlas na individuálnu donášku diétnej stravy do zariadenia školského stravovania sa obnovuje každý školský rok.**

**Do školského stravovacieho zariadenia sa deťom a žiakom individuálne vlastná strava nedonáša okrem detí** a žiakov, pri ktorých podľa posúdenia lekára všeobecnej zdravotnej starostlivosti pre deti a dorast alebo lekára so špecializáciou v príslušnom špecializačnom odbore **zdravotný stav žiaka vyžaduje diétne stravovanie**.

**Na základe súhlasu** zákonný zástupca dieťaťa **zabezpečuje individuálnu donášku vlastnej diétnej stravy** pri splnení týchto podmienok:

* hotové diétne jedlo v umývateľných a uzavretých prepravných nádobách, **označených menom dieťaťa**, odovzdá zákonný zástupca dieťaťa v deň jeho konzumácie poverenému zamestnancovi školskej jedálne,
* zákonný zástupca pri odovzdávaní diétneho jedla **uvedie jeho názov do zošita spolu s dátumom a časom kedy ich rodič odovzdal zamestnancovi**. Preberajúci zamestnanec **podpíše prevzatie** doneseného diétneho jedla,
* donesené jedlo sa uchováva v uzavretých prepravných nádobách buď v samostatnom chladiacom zariadení. Ak podmienky školskej kuchyne tento postup nedovoľujú, donesené jedlo je možné skladovať vo vyčlenenej časti chladničky, určenej výhradne len na tento účel,
* hotové diétne jedlo sa v čase podávania zohrieva v mikrovlnnej rúre,
* v záujme zamedzenia krížovej kontaminácie si nádoby z doneseného jedla zákonný zástupca dieťaťa umýva doma.

**Pri donáške vlastnej diétnej stravy preberá zákonný zástupca dieťaťa plnú zodpovednosť za vhodnosť poskytnutej stravy pre svoje dieťa, ako aj za dodržanie nutričnej a energetickej hodnoty dovážanej náhradnej stravy.**

**Kontakt:**

**vedúca ŠJ: Ing. Miriam Baniková**

**tel. číslo: 0911 897 589**

**e-mail: miriam.banikova@zsuzhorodska.sk**

**jedalen@zsuzhorodska.sk**

 V Košiciach 27.8.2019

Vypracovala: Ing. Miriam Baniková, vedúca ŠJ

Schválil: RNDr. Mikuláš Tóth, riaditeľ školy